POSIBLES IDEAS PARA UNHA HOMILÍA CON NENOS

18 FEBREIRO 2018

**40 días CAMIÑANDO: Polo DESERTO.**

 **Descobre que está cerca o Reino.**

**1. VER: Un camiño polo deserto**

**- A viaxe que imos realizar esta semana é ao deserto. Que problemas encontraremos? é un lugar moi difícil: calor, frío, sen vexetación, silencio, lugar solitario, axiña xorden as inseguridades e limitacións. Pero é tamén un lugar de encontro con un mesmo, de despoxarnos do que non é imprescindible na vida, do que nos afasta de Deus.**

***Como te sentirías nun deserto? Que sería o fundamental?***

2.**XULGAR: Descobre que está cerca o reino**

**-No 1º domingo de Coresma , Xesús, no evanxeo dinos que el, antes de empezar a súa misión *foise ao deserto durante 40 días.* Alí *“deixouse tentar por Satán”* e logo comezou a predicar: *“está preto o reino de Deus, convertédevos e crede no Evanxeo”.***

**QUÉ NOS QUERE DICIR XESÚS?**

**-Imos realizar unha peregrinación de 40 días ata a Pascua**. Imos intentar saír, camiñar e deixarnos sementar pola Palabra de Deus que nos acompañará todo o percorrido pois é o noso compás (ver debuxo). Na celebración da cinza, o signo da cruz na fronte prepáranos ao camiño.

**-No deserto atopámonos con Deus** e tratamos de ver que cousas moven a miña vida, é dicir, que me afasta de Deus, **cales son as miñas tentacións:** TER máis que ser, PODER máis que servir e GOZAR máis que esforzarme.

**-Xesús atopa a solución**: descobre que o reino de Deus está preto, así que “convértete" (cambia) e “cre no evanxeo” (busca silencio, ora?).

***Cales son as túas tentacións? Como superalas?***

**3.ACTUAR: Empeza a camiñar cara á Pascua.**

-Atrévete a camiñar polo deserto, non vas só, acompáñate Xesús.

-Mira o teu corazón, Xesús quere transformalo, mira o que che pesa, estorba ou che impide camiñar con el con ledicia. Descobre que o reino está cerca e mira como ti podes facelo presente ao teu ao redor na túa familia, colexio e amigos.

-Enviade a mensaxe de atrás do móbil con wifi aos amigos.

-Canción: “Corenta días camiñando”

<https://www.youtube.com/watch?v=WiSWRZkem5Q>

***Que vas facer estes 40 días? Que vas cambiar?***

**LECTURAS**

* **Xénese  *9, 8-15:***

***O pacto de Deus con Noé salvado do diluvio.***

 Deus díxolle a Noé e aos seus fillos: «Eu fago un pacto convosco e cos vosos descendentes, con todos os animais que vos acompañaron: aves, gando e feras; con todos os que saíron da arca e agora viven na terra. Fago un pacto convosco: o diluvio non volverá destruír a vida, nin haberá outro diluvio que devaste a terra.» E Deus engadiu: «Este é o sinal do pacto que fago convosco e con todo o que vive convosco, para todas as idades: poñerei o meu arco no ceo, como sinal do meu pacto coa terra. Cando traia nubes sobre a terra, aparecerá nas nubes o arco, e recordarei o meu pacto convosco e con todos os animais, e o diluvio non volverá destruír os viventes.» *Palabra do Señor.*

* **Salmo 24:**

 ***Os teus camiños, Señor, son misericordia e lealdade para os que gardan a túa alianza.***

* **I San Pedro 3,18-22: *Deus chámanos e ilumínanos.***
* **Marcos 1, 12-15: Deixábase tentar por Satán, e os anxos servíano.**

|  |
| --- |
| **Narrador:** Naquel tempo, o Espírito empuxou a Xesús ao deserto. Quedou no deserto corenta días, deixándose tentar por Satán; vivía entre as feras, e os anxos servíano. Cando arrestaron a Xoán, Xesús marchouse a Galilea a proclamar o Evanxeo de Deus. Dicía: **Xesús:** -«Cumpriuse o prazo, ***está preto o reino de Deus***: ***convertédevos e crede no Evanxeo».*** *Palabra do Señor.* ***(Narrador-Xesús).*** |